paragraph_text: David Bisbal, punim imenom David Bisbal Ferre (Almería, 5. lipnja 1979.), španjolski pjevač i dobitnik Latin Grammy-nagrade. Trenutnu slavu stekao je kao sudionik TV showa Operacion Triunfo. Do sada je snimio 4 studijska albuma, koji su svi bili uvršteni u Spanish Albums Chart top ljestvicu. Tijekom godina turnejama je prešao cijelu Europu i Latinsku Ameriku te je priznati internacionalni izvođač.